แคช พาเทล

กัศยัป ปราโมท พาเทล (, เกิด 25 กุมภาพันธ์ ค.ศ. 1980) เป็นทนายความและอดีตอัยการของรัฐบาลสหรัฐอเมริกา ปัจจุบันดำรงตำแหน่งผู้อำนวยการสำนักงานสอบสวนกลางตั้งแต่ปี ค.ศ. 2025 นอกจากนี้ เขายังเคยดำรงตำแหน่งผู้อำนวยการสำนักงานแอลกอฮอล์ ยาสูบ อาวุธปืน และวัตถุระเบิด รักษาการในช่วงเดือนกุมภาพันธ์ถึงเมษายน ค.ศ. 2025

พาเทลจบการศึกษาด้านกระบวนการยุติธรรมทางอาญาและประวัติศาสตร์จากมหาวิทยาลัยริชมอนด์ และจบการศึกษากฎหมายจากโรงเรียนกฎหมายมหาวิทยาลัยเพซ ในปี ค.ศ. 2005 เขาเริ่มต้นทำงานในฐานะทนายความฝ่ายจำเลยสาธารณะประจำเทศมณฑลไมอามี-เดด รัฐฟลอริดา และต่อมาได้เป็นทนายความฝ่ายจำเลยสาธารณะของรัฐบาลกลางประจำเขตทางใต้ของรัฐฟลอริดา จากนั้นในปี ค.ศ. 2012 พาเทลได้เข้าร่วมทำงานในกระทรวงยุติธรรมในตำแหน่งเจ้าหน้าที่ระดับต้น ก่อนจะได้รับตำแหน่งอัยการในกองความมั่นคงแห่งชาติในปี ค.ศ. 2013 และทำงานในกองปราบปรามการก่อการร้ายในปี ค.ศ. 2014 ต่อมาในปี ค.ศ. 2017 เขาลาออกจากกระทรวงยุติธรรมในสมัยรัฐบาลโอบามา และไปเป็นผู้ช่วยอาวุโสของ เดวิน นูนส์ ประธานคณะกรรมการข่าวกรองถาวรประจำสภาผู้แทนราษฎร ซึ่งที่นี่เองที่เขาเป็นผู้เขียนหลักของ "บันทึกของนูนส์" (Nunes memo) โดยในบันทึกดังกล่าวมีการกล่าวหาว่าเจ้าหน้าที่ของสำนักงานสอบสวนกลาง (เอฟบีไอ) ใช้อำนาจโดยมิชอบในการสืบสวนคดีที่เกี่ยวข้องกับความสัมพันธ์ระหว่างกลุ่มคนสนิทของ โดนัลด์ ทรัมป์ กับเจ้าหน้าที่รัสเซีย

ในเดือนกุมภาพันธ์ ค.ศ. 2019 พาเทลได้เข้าร่วมงานกับคณะกรรมการองค์การระหว่างประเทศและพันธมิตรของสภาความมั่นคงแห่งชาติ จากนั้นในปี ค.ศ. 2020 เขาได้รับแต่งตั้งให้เป็นผู้ช่วยของริชาร์ด เกรเนลล์ รักษาการผู้อำนวยการข่าวกรองแห่งชาติ และดำรงตำแหน่งรองผู้อำนวยการข่าวกรองแห่งชาติหลัก จนถึงเดือนพฤษภาคม ก่อนจะกลับมาทำงานที่สภาความมั่นคงแห่งชาติอีกครั้ง ในเดือนพฤศจิกายน หลังจากที่ประธานาธิบดีดอนัลด์ ทรัมป์ปลดมาร์ก เอสเปอร์ออกจากตำแหน่งรัฐมนตรีว่าการกระทรวงกลาโหม พาเทลได้รับการแต่งตั้งเป็นหัวหน้าคณะเจ้าหน้าที่ของคริสโตเฟอร์ ซี. มิลเลอร์ รักษาการรัฐมนตรีว่าการกระทรวงกลาโหม ในปีเดียวกันนั้นเอง ทรัมป์ได้มีแผนการที่จะปลดคริสโตเฟอร์ เอ. เรย์ ผู้อำนวยการสำนักงานสอบสวนกลาง และมีความพยายามอีกครั้งที่จะปลดจีนา แฮสเปล ผู้อำนวยการสำนักข่าวกรองกลาง ซึ่งตามแผนดังกล่าว พาเทลจะได้รับตำแหน่งเป็นรองผู้อำนวยการของทั้งสองหน่วยงานนี้

หลังจากที่ทรัมป์พ้นจากตำแหน่งในเดือนมกราคม ค.ศ. 2021 พาเทลได้ใช้ประโยชน์จากการเชื่อมโยงกับทรัมป์เพื่อส่งเสริมธุรกิจหลายอย่าง และปรากฏตัวอย่างสม่ำเสมอในรายการพอดแคสต์ต่าง ๆ ในเดือนเมษายน ค.ศ. 2022 เขาได้รับแต่งตั้งให้เป็นคณะกรรมการของบริษัท ทรัมป์มีเดียแอนด์เทคโนโลยีกรุ๊ป และในปีเดียวกันนั้นเอง เขาก็ได้ออกหนังสือสำหรับเด็กเกี่ยวกับแฟ้มสืบสวนสตีล (Steele dossier) นอกจากนี้ เขายังได้รับแต่งตั้งร่วมกับจอห์น โซโลมอน ให้เป็นตัวแทนของทรัมป์ต่อหน้าสำนักจดหมายเหตุและบันทึกแห่งชาติ ซึ่งสำนักงานสอบสวนกลาง ได้เข้าสอบปากคำพาเทลเกี่ยวกับการมีส่วนร่วมของเขาในคดีเอกสารของทรัมป์ เขายังได้ก่อตั้งมูลนิธิ The Kash Foundation ซึ่งเป็นองค์กรการกุศลเพื่อช่วยเหลือผู้ที่เกี่ยวข้องกับการบุกเข้าอาคารรัฐสภาสหรัฐเมื่อวันที่ 6 มกราคม ให้สามารถจ่ายค่าใช้จ่ายทางกฎหมายได้ พาเทลได้ส่งเสริมทฤษฎีสมคบคิดหลายประการ เช่น เรื่องรัฐซ้อนรัฐ, ข้อกล่าวหาเท็จเกี่ยวกับการฉ้อโกงการเลือกตั้งประธานาธิบดีในปี ค.ศ. 2020, คิวอะนอน, วัคซีนโควิด-19 และการบุกเข้าอาคารรัฐสภาเมื่อวันที่ 6 มกราคม

ในเดือนพฤศจิกายน ค.ศ. 2024 ทรัมป์ได้ประกาศว่าจะปลดเรย์ออกจากตำแหน่งผู้อำนวยการเอฟบีไอ และเสนอชื่อพาเทลเป็นผู้สืบทอดตำแหน่งแทน จากนั้นในเดือนมกราคม ค.ศ. 2025 พาเทลได้เข้าร่วมการพิจารณาของคณะกรรมาธิการตุลาการวุฒิสภา โดยวุฒิสมาชิก ดิก เดอร์บิน สมาชิกอาวุโสของคณะกรรมาธิการ ได้กล่าวหาว่าเขาให้การเท็จ (perjury) โดยยืนยันว่าไม่ทราบถึงแผนการที่จะปลดเจ้าหน้าที่เอฟบีไอ นอกจากนี้ ยังมีคำถามเกี่ยวกับผลประโยชน์ทับซ้อนเกิดขึ้นในระหว่างการพิจารณาของคณะกรรมาธิการด้วย อย่างไรก็ตาม ในเดือนกุมภาพันธ์เขาก็ได้รับการยืนยันจากวุฒิสภาให้เข้ารับตำแหน่ง และหลังจากนั้นไม่นานเขาก็ได้รับการแต่งตั้งให้เป็นรักษาการผู้อำนวยการสำนักงานแอลกอฮอล์ ยาสูบ อาวุธปืน และวัตถุระเบิด แต่ก็ถูกเปลี่ยนตัวในเดือนเมษายน พาเทลนับเป็นชาวอเมริกันเชื้อสายเอเชียใต้คนแรกที่ได้ดำรงตำแหน่งผู้อำนวยการสำนักงานสอบสวนกลาง

ชีวิตช่วงต้นและการศึกษา (1980–2005)
กัศยัป ปราโมท พาเทล เกิดในวันที่ 25 กุมภาพันธ์ ค.ศ. 1980 ที่การ์เดนซิตี รัฐนิวยอร์ก เขาเป็นบุตรชายของปราโมท พาเทล ชาวยูกันดาเชื้อสายอินเดียคุชราตซึ่งเป็นหนึ่งในผู้ที่เผชิญกับการข่มเหงทางชาติพันธุ์และถูกขับไล่โดยผู้นำเผด็จการยูกันดา อีดี อามิน ใน ค.ศ. 1972 ตระกูลพาเทลเดิมมาจากหมู่บ้าน Bhadran ในอำเภอ Anand รัฐคุชราต Chh Gam Patidar Mandal องค์กรใน Bhadran ยังคงรักษาพงศาวลีของตระกูลพาเทลมา 18 รุ่น พวกเขาเดินทางกลับอินเดียช่วงสั้น ๆ ระหว่างที่ยื่นขอสถานะผู้ลี้ภัยในสหรัฐอเมริกา สหราชอาณาจักร และแคนาดา พวกเขาย้ายไปแคนาดาเมื่อใบสมัครได้รับการอนุมัติ ต่อมาพวกเขาย้ายไปสหรัฐอเมริกา และปราโมทก็เริ่มทำงานในตำแหน่งประธานเจ้าหน้าที่ฝ่ายการเงินให้กับตัวแทนจำหน่ายตลับลูกปืนเครื่องบินระดับโลก ครัวเรือนของพาเทลประกอบด้วยพี่/น้องชายและพี่/น้องสาวรวม 8 คน เขานับถือศาสนาฮินดู ในวัยเด็กเขาเล่นฮอกกี้น้ำแข็ง ต่อมาได้เป็นโค้ชให้กับลีกฮ็อกกี้เยาวชน พาเทลเล่นสเก็ตกับทีมดอนส์ ซึ่งเป็นทีมสโมสรในวิชิงตัน ดี.ซี.

อาชีพ

หนังสือ
พาเทลเขียนหนังสือสำหรับเด็กสามเล่มที่ได้แรงบันดาลใจจากมุมมองทางการเมืองของเขา ได้แก่ The Plot Against the King หนังสือนิทานเกี่ยวกับ Steele dossier ได้รับการตีพิมพ์โดย Brave Books ใน ค.ศ. 2022 ต่อมาเขาเขียน The Plot Against the King: 2000 Mules (2022) และวางจำหน่าย The Plot Against the King 3: The Return of the King หลังการเลือกตั้งประธานาธิบดี ค.ศ. 2024 ใน ค.ศ. 2023 พาเทลเขียนหนังสือGovernment Gangsters: The Deep State, the Truth, and the Battle for Our Democracy ซึ่งเป็นบันทึกความทรงจำที่บรรยายถึงต้นกำเนิดของการสืบสวนของเอฟบีไอเกี่ยวกับการรณรงค์หาเสียงชิงตำแหน่งประธานาธิบดี ค.ศ. 2016 ของดอนัลด์ ทรัมป์ และการอนุญาตให้ดักฟังคาร์เตอร์ เพจ อดีตที่ปรึกษาของทรัมป์อย่างผิด ๆ ภาคผนวกของ Government Gangsters ประกอบด้วยรายชื่อ 60 ชื่อที่ติดป้ายว่า "สมาชิกของฝ่ายบริหารดีปสเตต" รายชื่อดังกล่าวได้รับการตีความอย่างกว้างขวางว่าเป็นรายชื่อศัตรู  แม้ว่าพาเทลปฏิเสธคำดังกล่าวในการพิจารณายืนยันตำแหน่งในวุฒิสภา บันทึกความทรงจำดังกล่าวได้รับการดัดแปลงเป็นสารคดีในภายหลังโดยสตีฟ แบนนอน อดีตที่ปรึกษาของทรัมป์

หมายเหตุ

อ้างอิง

ผลงานอ้างอิง
หนังสือ




บทความ
























































































































































เอกสาร



แหล่งข้อมูลอื่น



หมวดหมู่:บุคคลที่เกิดในปี พ.ศ. 2523
หมวดหมู่:ชาวอเมริกันที่นับถือศาสนาฮินดู
หมวดหมู่:ผู้อำนวยการสำนักงานสืบสวนกลางแห่งสหรัฐอเมริกา
หมวดหมู่:บุคคลที่ยังมีชีวิตอยู่